Data was extracted from:https://www.infomed.co.il/diseases/vaginal-yeast-infections/

המומחים של
Info
med
מסבירים:
פטריה בנרתיק
, מוכרת גם כקנדידה בנרתיק או קנדידאזיס נרתיקי, היא תופעה שכיחה אצל נשים וברוב המקרים קל לטפל בה. קנדידה היא סוג של
פטרייה
. בדרך כלל היא נמצאת באופן טבעי בכמויות קטנות בנרתיק, בפה
ובמערכת העיכול
. כאשר פטרייה בנרתיק מתרבה יתר על המידה, מתפתח
זיהום
פטרייתי כתוצאה מכך מופיעים תסמינים בלתי נעימים כמו גרד בנרתיק, תחושת צריבה והפרשות.
סוכרת
בלתי מבוקרת ושימוש באנטיביוטיקה, שימוש בספוגית, בדיאפרגמה ובחומר קוטל זרע כאמצעים למניעת היריון עלולים לגרום לזיהומים פטרייתיים בנרתיק, בתדירות גבוהה יותר. כמו כן נשים שמשתמשות בטיפול הורמונאלי למניעת היריון – גלולות למניעת היריון, מדבקה למניעת היריון או טבעת נרתיקית – עלולות ללקות בזיהום פטרייתי לעיתים תכופות יותר.
במהלך הריון יש סיכון מוגבר להתפתחות פטרת נרתיקית.
אחוז קטן מכלל הנשים סובלות מהופעה חוזרת של פטריה בנרתיק (Recurrent Vulvovaginal Candidiasis - RVVC), תופעה זו מתבטאת בהופעתם של תסמינים של זיהום פטרייתי בנרתיק לפחות ארבע פעמים במהלך תקופה של 12 חודשים.
למרות שהופעת פטריה בנרתיק שכיחה יותר אצל חולות סוכרת ואצל נשים שיש להן בעיות במערכת החיסונית, אצל רוב הנשים הסובלות מהופעת פטרייה בנרתיק , אין גורם ברור המסביר מדוע התפתחה פטרת.
סימפטומים
גרד בנרתיק, תחושת צריבה והפרשות.
סיבות וגורמי סיכון
מחלות שמזוהות בטעות כזיהום פטרייתי בנרתיק: וגינוזיס חיידקי (בקטריאל וגינוזיס) ומחלת ה
טריכומונס
.
פטריה בנרתיק יכולה להיגרם גם על ידי וגינוזיס חיידקי (בקטראיל וגינוזיס  BV), זהו הגורם השכיח ביותר לדלקת הנרתיק אצל נשים בגיל הפוריות, ולמחלת הטריכומונס – זיהום המועבר דרך יחסי מין.
וגינוזיס חיידקי ומחלת הטריכומונס קשורים לבעיות חמורות יותר במערכת איברי המין והרבייה כמו לידת פגים ונטייה להידבקות במחלות שמועברות דרך קיום יחסי מין.
אבחון ובדיקות
אבחנה מבדלת
לא כל גרד נרתיקי או הפרשה פירושם בהכרח פטרת נרתיקית. לסימפטומים לא ספציפים אלו יתכנו סיבות נוספות:
ווגינוזיס חיידקית
– דלקת חיידקית של הנרתיק, אחת הסיבות השכיחות להפרשה נרתיקית, נגרם משינוי באוכלוסיית החיידקים של הנרתיק וירידה בחיידקים הטובים (קבוצת חיידקי לקטובצילי).
זיהומים המועברים בקיום יחסים
– כלמידיה, גונוראה, טריכומונס ומיקופלזמה גניטליום. חיידקים אלו עלולים לגרום אף הם לדלקת בנרתיק ובצוואר הרחם, מה שעלול להתבטא בהפרשות ואי נוחות בנרתיק.
גרד בפות יכול לנבוע ממחלות וגירויים של העור ולאו דווקא ממצב זיהומי. אחת הסיבות השכיחות היא דלקת עור למגע, כתוצאה משימוש בקרמים, משחות, סבונים או תחתוניות, לדוגמה.
בשל העובדה שהתסמינים של מחלות אלו לעיתים זהים לתסמינים של זיהום פטרייתי בנרתיק, אבל הטיפול בהן הוא שונה,
חשוב להיבדק אצל רופא שיעריך ויאבחן כל מקרה של תסמינים בנרתיק לגופו
. קיימות תרופות רבות לטיפול במחלות הפות והנרתיק, אך המפתח להצלחת הטיפול הוא אבחון נכון.
אבחון ובדיקות
כנראה בשל העובדה שהופעת פטריה בנרתיק היא תופעה כה נפוצה, לעתים קרובות הנשים מאבחנות אותה בעצמן ומטפלות בה בכוחות עצמן, באמצעות מוצרים שאינם דורשים מרשם רופא,
אולם אבחון עצמי עלול להיות אבחון שגוי. במחקר אחד נמצא כי רק 11 אחוזים מהנשים הצליחו לאבחן קנדידה בנרתיק באופן מדויק. בקרב נשים שכבר לקו בעבר בזיהום פטרייתי בנרתיק, רק 35 אחוזים אבחנו את המצב באופן מדויק.
במידה וניסית לטפל בבעיה (באופן עצמי או בהמלצת רופא/ת נשים) ואת מרגישה שהסימפטומים לא חולפים או חוזרים תוך זמן קצר חשוב לבצע תרבית נרתיק כדי לוודא שאכן הטיפול הוא הטיפול המתאים.
פטריה בנרתיק עלולה לגרום לתסמינים הבאים:
•           כאב ו/או גרד בנרתיק.
•           הפרשה סמיכה דמוית גבינה מהנרתיק, שלעתים מדיפה ריח של שמרים. ריח חזק לא נעים הוא תסמין של וגינוזיס חיידקי ולא של פטרייה. הנרתיק בדרך כלל מייצר הפרשה, שיכולה להיות שקופה או לבנה-צהבהבה, אשר אינה גורמת לצריבה ומדיפה ריח קל. כמו כן, יש מקרים בהם זיהום פטרייתי בנרתיק אינו מלווה בהפרשה, או מלווה בהפרשה דלילה ומימית.
•           תחושת צריבה בלתי נעימה סביב פתח הנרתיק, במיוחד כאשר האזור בא במגע עם שתן.
•           אדמומיות ונפיחות באזור הפות והנרתיק.
*
כאבים בקיום יחסים.
מומלץ ליצור קשר עם הרופא במידה ומופיע כל אחד מהתסמינים הנ"ל.
במהלך המחזור החודשי הכמות והתדירות של ההפרשות מהנרתיק משתנות. בתקופה מסוימת במהלך החודש ההפרשה יכולה להיות מועטה ודלילה או מימית מאד, בעוד שבזמן אחר במהלך החודש ההפרשה יכולה להיות סמיכה יותר. שינויים אלו הם נורמאלים. ההפרשה הרגילה, בתקופה שבאמצע המחזור החודשי היא חלקה.
שינוי בהפרשה מהנרתיק, ריח לא נעים  וגירוי מקומי מצריכים בדיקה ובירור. הגירוי יכול להתבטא כגרד, או כצריבה, או כשניהם גם יחד. לעתים קרובות יחסי מין מחמירים את הגירוי.
על מנת לאבחן את התסמינים הוגינאליים, גינקולוג יבצע בדיקה גניקולוגית ויבדוק האם יש בנרתיק דלקת, או הפרשה חריגה. במקרים מסוימים הוא ישלח דגימה מההפרשה הנרתיקית לבדיקה מיקרוסקופית במעבדה, או לביצוע בדיקת תרבית פטרייה, באמצעותה ניתן לוודא שאכן מדובר בזיהום פטרייתי ולאפיין את סוג הפטריה.
בדיקה מיקרוסקופית מסייעת גם בשלילת סיבות אחרות להפרשה, כמו וגינוזיס חיידקי או טריכומונס, מצבים שדורשים טיפול שונה.
טיפולים ותרופות
טיפולים:
על מנת לטפל בפטריה בנרתיק משתמשים בתרופות אנטי פטרייתיות. קיימות תרופות רבות מסוג זה, חלקן אינן דורשות מרשם רופא. חשוב לציין כי למרות שהגרד הוא חיצוני, מקור הפטריה הוא מתוך הנרתיק, וטיפול יעיל צריך לכלול טיפול תוך נרתיקי (בנרות או קרם להחדרה לנרתיק) או בכדור בבליעה (מחייב מרשם) ולא להסתפק בקרמים חיצוניים.
כאמור, נשים רבות נוהגות לאבחן את הפטריה על סמך הסימפטומים ולטפל בתכשירים הזמינים ללא מרשם, ללא בדיקת רופא. זה בסדר אם חווית פטרת נרתיקית בעבר, את מזהה את הסימפטומים ומכירה את הטיפול היעיל עבורך.
מומלץ לפנות לרופא נשים במצבים הבאים:
•          לא חווית תסמינים כאלו בעבר.
•          תסמינים נרתיקיים המלווים בחום וכאבי בטן.
•          ההפרשה הנרתיקית מדיפה ריח רע מאד.
הופעת פצעים בפות
•          אצל נשים חולות סוכרת, HIV חיובי, נשים בהיריון, או מניקות.
•          נעשה שימוש בתרופה לטיפול בפטרייה, אך התסמינים לא חלפו, או חזרו כמעט מיד.
כאשר משתמשים בתרופות לטיפול נגד פטריה בנרתיק, בין אם אלו תרופות מרשם, או תרופות ללא מרשם, יש להקפיד וליטול את המינון המלא. אין להפסיק את נטילת התרופה לפני השלמת המינון המומלץ, גם במידה וחל שיפור במצב.
במקרים בהם התסמינים אינם מגיבים לתרופה, או חוזרים זמן קצר לאחר שחלפו, יש להתייעץ עם רופא. לא מומלץ לנסות לפתור את הבעיה באמצעות תרופה אחרת ללא מרשם, שכן יתכן שהתסמינים אינם נגרמים כתוצאה מפטרייהחשוב לזכור שהגירוי בנרתיק ובפות עלול להימשך עוד זמן מה אחרי שהפטריה חלפה.
זיהומים פטרייתיים עשויים לחלוף ללא טיפול. הסיכון שזיהום פטרייתי יוביל לזיהום חמור יותר, הוא נמוך מאד, ובדר"כ נגרם אצל נשים עם מחלות רקע קשות. קנדידה נרתיקית בהריון אינה פוגעת בעובר.
תופעות הלוואי של התרופות ללא מרשם לטיפול בפטריות מועטות וקלות , ועלולות לכלול צריבה, גרד וגירוי בעור. יחד עם זאת, כמו בכל תרופה, במקרים נדירים, תיתכנה גם תופעות לוואי חמורות יותר, או תופעות אלרגיות כגון קוצר נשימה ונפיחות בפנים. במידה ומופיע אחד מהתסמינים הללו, יש לפנות לקבלת עזרה רפואית באופן מיידי.
תרופות אנטי פטרייתיות עלולות לפגום בקונדומים ובדיאפרגמות, לכן כאשר משתמשים בתרופות אלו, יש להשתמש באמצעים אחרים למניעת היריון ולהגנה מפני מחלות המועברות דרך קיום יחסי מין. כמו כן, אין להשתמש בטמפונים בתקופת השימוש בתרופות לטיפול בפטרייה, שמוחדרות אל תוך הנרתיק.
תרופות נגד פטריה שניתנות בכדורים דורשות מרשם רופא. גם לתרופות אלו פרופיל בטיחות גבוה ורוב הנשים נוטלות אותן ללא בעיות. תופעות הלוואי השכיחות של תרופות אלו הן תופעות של מערכת העיכול (כאבי בטן, שלשולים), כאבי ראש, בחילות וכו'. תופעות לוואי קשות יותר הן גם נדירות יותר. חשוב לקרוא את העלון לצרכן, ולעדכן את הרופא אם את לוקחת תרופות נוספות או אם את בהריון.
מניעה
לשמירת בריאות טובה של הנרתיק מומלץ להקפיד על הכללים הבאים:
• להמנע משטיפות מרובות של איזור הפות והנרתיק – אין לשטוף יותר מפעמיים ביום
• להימנע מסבונים באיזור בפות או משטיפות אינטימיות של הנרתיק
• להימנע ממגבונים לחים.
• להימנע משימוש יומי במגני תחתון, גם אלו שאינם מבושמים.
• להחליף טמפונים ותחבושות היגייניות לעיתים תכופות.
• ללבוש תחתונים לא הדוקים מבד כותנה, שאינם אוצרים לחות.
• לאחר שחיה יש להחליף מיד לבגדים יבשים ולא להישאר בבגד ים רטוב.
• לחולות סוכרת מומלץ לשמור על רמה מאוזנת של הסוכר בדם.
• להשתמש באנטיביוטיקה רק במקרים בהם הרופא ממליץ על כך, לעולם לא מעבר להנחיותיו. אם את יודעת שיש לך נטיה לפתח פטרת נרתיקית עם טיפול אנטיביוטי, בקשי מהרופא טיפול נגד פטריה במקביל לאנטיביוטיקה למניעה. פרוביוטיקה אינה עוזרת במניעת פטרת נרתיקית.
• לאחר פעולת מעיים, או מתן שתן,  יש לנגב מהחלק הקדמי לכיוון החלק האחורי (מהנרתיק ולא אליו).
• אין להשתמש בשטיפות לתוך הנרתיק. לנרתיק יש מערכת יעילה של איזון החומציות והגורמים המייצבית את הסביבה הפנימית שלו, ועפ,י רוב שטיפה באמצעות חומץ או בחומרים כימיים רק תפגע באיזון הזה.
גם אם יש גירוי בפות, חשוב לןהמנע מגירוד – פעולת הגירוד מגרה את העור ומחמירה את הדלקת בו.